                                                                                                                          eelnõu
NARVA  LINNAVALITSUS

KORRALDUS

Narva                                                                                                              ………..2011 nr…….

Konkursi väljakuulutamine

Narva Linnavalitsuse Linnavara- ja Majandusameti

direktori vaba ametikoha täitmiseks

1. Asjaolud ja menetluse käik
Rohkem kui viie aasta vältel on vakantne olnud Linnavara- ja Majandusameti direktori ametikoht. Ametit on juhtinud direktori kohusetäitjad : alates 17.02.2006.a kuni 07.07.2008.a – Arkadi Nikolajev ning alates 21.08.2008.a kuni käesoleva ajani Tamara Luigas.

Direktori puudumine on negatiivset mõju nimetatud Ameti töökvaliteedile ja vastutusvõimele. See omakorda kutsub esile Narva linnaelanike ja Narva Linnavolikogu liikmete põhjendatud pretensioone. 

Mainitud situatsiooni parandamiseks ning Linnavara-ja Majandusameti  töökvaliteedi, vastutusvõime ja efektiivsuse suurendamiseks andis 26.10.2011.a linnapea Tarmo Tammiste välja käskkirja nr 8568, millega tehti Narva Linnakantseleile ülesandeks ette valmistada ja esitada Narva Linnavalitsusele korralduse eelnõu konkursi väljakuulutamise kohta Linnavara-ja Majandusameti direktori vaba ametikoha täitmiseks.

2. Õiguslik alus

Avaliku teenistuse seadus § 29 lõike 2 riigi või kohaliku omavalitsuse ametiasutuse juhi otsusel võib avaliku konkursi välja kuulutada ametikohtade täitmiseks vastavas ametiasutuses. Vastavalt kinnitatud 28.04.2011 Narva Linnavolikogu määrusega nr 5 Narva Linnavalitsuse Linnavara- ja Majandusameti põhimäärusele § 26 lõike 1 ametit juhib direktor, kelle nimetab ametisse ja vabastab ametist Linnavalitsus linnapea ettepanekul.
3. Otsus
3.1. Kuulutada välja konkurss Narva Linnavalitsuse Linnavara- ja Majandusameti direktori vaba 
       ametikoha täitmiseks.

3.2. Kinnitada Narva Linnavalitsuse Linnavara- ja Majandusameti direktori vaba 

       ametikoha täitmiseks konkursi tingimused (vastavalt lisale).
3.3. Kinnitada konkursi komisjon koosseisus:

       Tarmo Tammiste – linnapea;

        Ants Liimets       - linnasekretär;

        Natalja Šibalova  - abilinnapea;

        Ago Silde            - Narva Linnavolikogu liige;

        Andrus Tamm     - Narva Linnavalitsuse linnavarakomisjoni liige

3.4. Linnakantselei avaldada ülalnimetatud konkursi teatis vastavalt seadusele.
4. Rakendussätted

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul 
       korralduse teatavakstegemise päevast arvates.

4.2. Korraldus jõustub seadusega  sätestatud korras

Tarmo Tammiste

linnapea                                                                     Ants Liimets

                                                                                  linnasekretär

                                                                        Narva Linnavalitsuse 27.10.2011.a

                                                                   korralduse nr___ lisa.

Narva Linnavalitsuse Linnavara- ja Majandusameti 

                                  direktori ametikoha täitmiseks konkursi tingimused
Nõuded kandidaadile: 

· Eesti Vabariigi kodanik;

· akadeemiline kõrgharidus (vähemalt Eesti magistrikraadi või sellele vastav kvalifikatsiooni  õigus- või majandusteaduses);

· riigikeele oskus vähemalt C1-tasemel või eesti keeles omandatud haridus vastavalt keeleseaduse § 26 lõikele 3, vene keele oskus, kasuks tuleb veel mõne võõrkeele oskus (inglise, saksa, jne);

· kogemus majandus- või õigusvaldkonnas vähemalt 5 aastat;

· juhtimiskogemus vähemalt 3 aastat;

· linna kommunaalmajanduse korraldamise tundmine; 
· Narva Linnavalitsuse Linnavara- ja Majandusameti töö korraldamise nägemus;
· hea suhtlemis- ja juhendamisoskus;

· oskus aega efektiivselt kasutada;
· personaalarvuti kasutamise oskus;

· korrektsus, täpsus, vastutustunne, kohusetunne, ausus, usaldusväärsus ja eetilisus;
· valmidus teenistuslähetuseks.
Tööaeg: täistööaeg

Ametipalga suurust: alates 810,34 kuni  1398,07 eurot

Teenistuse asukoht: Narva 

Kandidaatidel palume esitada järgmised dokumendid:
- kirjalik avaldus konkursil osalemiseks, kus tuleb kinnitada, et kandidaat on nõus konkursi tingimustega;

- omakäeline kinnitus, et kandidaat vastab teenistusse astumiseks kandidaadile esitatud nõuetele;

- isikut tõendava dokumendi ärakiri;

- detailne CV;
- akadeemilist kõrgharidust ja vähemalt magistrikraadi või sellele vastava  kvalifikatsiooni tõendava dokumendi ärakiri;
- muud enda poolt oluliseks ja informatiivseks peetavad dokumendid.

Konkursil osalemiseks vajalike dokumentide esitamise tähtaeg: hiljemalt 24.11.2011.
Kandideerimiseks vajalikud dokumendid tuleb esitada Narva Linnakantseleisse kirjalikult kinnises ümbrikus märgusõnaga „KONKURSS (LVMA)“, aadressil: Peetri plats 5, 20308 Narva, kabinet 213 või elektrooniliselt digitaalallkirjastatuna e-posti teel: narvalv@narva.ee.

Konkursi komisjoni istung 28.11.2011 kell 16.00.

Lisainfo telefonil 35 99022 või e-maili teel: narvalv@narva.ee.

 

